Nígbà tí bàbá mi ti rí ẹ̀hìn ẹbọra náà tán, gbogbo àwọn ará Igbo Olódùmarè pa èrò pé kí wọ́n mú un lọ sí ọ̀dọ̀ oba wọn: wéré, wọ́n ti bọ́ ẹ̀wù ọdẹ kúrò ní ọrùn bàbá mi wọ́n sì gbé ẹ̀wù agbádá àrán ńlá kan bọ̀ ọ́ lọ́rùn, wọ́n fún un ní ṣòkòtò àrán, wọ́n sì dé e ní fìlà àràn tí ó rí gòǹgò bí adé tí wọ́n fi góòlù ṣe ọ̀ṣọ́ sí lára tí ó ń dán yinrinyinrin, bàtá idẹ  ni wọ́n fi bọ̀ ọ́ ní ẹsẹ̀, òrùka góòlù win wọ́n fi sí i ní ọwọ́, ẹ̀wọ̀n góòlù ni wọ́n fi bọ̀ ọ́ ní ọrùn. Lẹ́hìn èyí, wọ́n wáá fi ọ̀pá ìlẹ̀kẹ́ lé e ní ọwọ́ wọ́n sì mú ìyàwó àfẹ́sọ́nà rẹ̀ wọ́n ṣe é ní ọ̀ṣọ́ láti orí dé àtẹ́lẹsẹ̀, ara eléyìínì mọ́ tónítóní bí òṣùmàrè àwọsánmọ̀, eyín obìnrin náà sì dàbí òòrùn ọ̀án gangan. Àfi obìnrin náà ni ó b á bàbá mi mu nínú ọlá ńlá Igbó Olódùmarè yìí, bẹ́ẹ̀ ni, èmi ni mo wí fún ọ, bàbá mi dára lọ́kùnrin, ẹ̀gàn ló kù; kì í ṣe nítorí pé ó jẹ́ bàbá mi ni mo fi sọ bẹ́ẹ̀, àwọn ará ìlú wa gan-an ní ẹni tí ń fi ọ̀rọ̀ rẹ̀ ṣe orin kọ, wọn a máa wí nípa tirẹ̀ pe’: ‘Olówó-ayé, arẹwà lọ́kùnrin.’
Nigba ti baba mi ti ri ehin ebora naa tan, gbogbo awon ara Igbo Olodumare pa ero pe ki won mu un lo si odo oba won: were, won ti bo ewu ode kuro ni orun baba mi won si gbe ewu agbada aran nla kan bo o lorun, won fun un ni sokoto aran, won si de e ni fila aran ti o ri gongo bi ade ti won fi goolu se oso si lara ti o n dan yinrinyinrin, bata ide  ni won fi bo o ni ese, oruka goolu win won fi si i ni owo, ewon goolu ni won fi bo o ni orun. Lehin eyi, won waa fi opa ileke le e ni owo won si mu iyawo afesona re won se e ni oso lati ori de atelese, ara eleyiini mo tonitoni bi osumare awosanmo, eyin obinrin naa si dabi oorun oan gangan. Afi obinrin naa ni o b a baba mi mu ninu ola nla Igbo Olodumare yii, bee ni, emi ni mo wi fun o, baba mi dara lokunrin, egan lo ku; ki i se nitori pe o je baba mi ni mo fi so bee, awon ara ilu wa gan-an ni eni ti n fi oro re se orin ko, won a maa wi nipa tire pe’: ‘Olowo-aye, arewa lokunrin.’